Родољупци/26
Позорје седмо

СКОРОТЕЧА ступи и преда ЖУТИЛОВУ писмо, потом излази. ЖУТИЛОВ чита у себи

ШЕРБУЛИЋ. (Гавриловићу): Да су сви родољупци као ви, тешко би народу било!

СМРДИЋ: Више сте нам кварили у одбору него помагали.

ЖУТИЛОВ: Ево булетине од самог патријарха: Коморан је пао; Отингер долази с једном бригадом нама у помоћ; Пухнер добио вест да ће толико Руса преко Оршаве доћи колико је нужно. (Гавриловићу) Но, како сад стојимо?

ГАВРИЛОВИЋ: Мени је то мило; али ја сам онаково добио писмо.

ЖУТИЛОВ: Ви све друге корешподенте имате, зашто сте против Српства.

ШЕРБУЛИЋ: Ово је издајник, треба га примерно казнити.

СМРДИЋ: Право кажете.

ШЕРБУЛИЋ: Истерати га из одбора, то није ништа; но треба му добро конфисцирати, као сваком другом бунтовнику.

СМРДИЋ: Ништа него право.

ГАВРИЛОВИЋ: Али, молим вас, то није из моје главе изашло. Ево писма.

ЖУТИЛОВ: Не помаже вам ништа.

Родољупци